**[3.]pielikums**

Iepirkuma **„Ilūkstes novada teritorijas plānojuma 2017.-2028.gadam izstrāde”,**

identifikācijas Nr. **“INP 2017/2”** nolikumam

**Tehniskā specifikācija**

**DARBA UZDEVUMS**

**ILŪKSTES NOVADA TERITORIJAS PLĀNOJUMA 2017.-2028. GADAM**

**IZSTRĀDES UZSĀKŠANAI**

1. **Teritorijas plānojuma izstrādāšanas pamatojums**
   1. Ilūkstes novada teritorijas plānojums izstrādājams ar ilgtermiņa perspektīvu. Tā izstrādes nepieciešamību nosaka:
      1. Likums „Par pašvaldībām”,
      2. „Teritorijas attīstības plānošanas likums”;
      3. 14.10.2014. MK noteikumi Nr. 628 “Noteikumi par pašvaldību teritorijas attīstības plānošanas dokumentiem”,
      4. Ilūkstes novada Ilgtspējīgas attīstības stratēģija 2013.-2030.gadam,
      5. Ilūkstes novada attīstības programma 2013.-2019.gadam.
   2. Teritorijas plānošanas mērķis ir paaugstināt dzīves vides kvalitāti, ilgtspējīgi, efektīvi un racionāli izmantot novada teritoriju un tās resursus, kā arī mērķtiecīgi un līdzsvaroti attīstīt ekonomiku, izvērtējot novada teritorijas attīstībai esošo potenciālu un nosakot tā izmantošanai nepieciešamās prasības un ierobežojumus, radīt labvēlīgus apstākļus uzņēmējdarbības attīstībai un investīciju piesaistei, radīt priekšnoteikumus vides kvalitātes nodrošināšanai, rūpniecisko un vides risku novēršanai, veicināt pakalpojumu pieejamību un optimālu transporta sistēmas funkcionēšanu, saglabāt dabas un kultūras mantojumu, ainavas un bioloģisko daudzveidību, kā arī paaugstināt kultūrainavas un apdzīvoto vietu kvalitāti.
2. **Plānojuma izstrādes uzdevumi:**
   1. Izstrādāt teritorijas plānojumu atbilstoši Ministru kabineta 14.10.2014. MK noteikumiem Nr. 628 “Noteikumi par pašvaldību teritorijas attīstības plānošanas dokumentiem”.
   2. Teritorijas izmantošanas un apbūves noteikumus (TIAN) sagatavot ievērojot normatīvajos dokumentos noteikto un TAPIS sistēmas struktūras, strukturējot TIAN tā, lai visi noteikumi par katru izmantošanas un apbūves veidu būtu atrodami vienā sadaļā.
   3. Izvērtēt Ilūkstes novada teritorijas plānojuma atbilstību Ministru kabineta 30.04.2013. noteikumiem Nr.240 „Vispārīgie teritorijas plānošanas, izmantošanas un apbūves noteikumi” un citiem spēkā esošajiem normatīvajiem aktiem.
   4. Analizēt esošo zemes lietojuma struktūru un apbūves teritorijas, ņemot vērā ierobežojumus, ko teritoriju attīstībai nosaka nelabvēlīgi inženierģeoloģiskie apstākļi, teritoriju applūšanas risks, aizsargājamie dabas objekti, lauksaimnieciskās un mežsaimnieciskās teritorijas, aizsargjoslas, kā arī teritoriju sasniedzamība un apgādes iespējas ar inženierkomunikācijām.
   5. Teritorijas plānojumā paredzēt:
      1. dzīvojamās apbūves teritoriju izvietojumu;
      2. lauksaimniecības un meža zemju izvietojumu;
      3. ražošanas, pārstrādes uzņēmumu un noliktavu apbūves teritoriju izvietojumu;
      4. darījumu iestāžu un sabiedrisko objektu apbūves teritoriju izvietojumu;
      5. inženierbūvju un objektu izvietošanai paredzētās teritorijas;
      6. ceļu teritorijas, ciemu ielas, kā arī definēt nosacījumus ielu sarkano līniju un ceļu aizsargjoslu noteikšanai;
      7. kapsētu teritoriju noteikšanu.
   6. Izvērtēt apdzīvojuma struktūras attīstību (izvērtējot esošo un potenciālo pieprasījumu pēc jauniem mājokļiem un pamatojot ar iedzīvotāju skaita prognozi) un precizēt Ilūkstes pilsētas, Subates pilsētas un ciemu robežas, ja nepieciešams.
   7. Izvērtēt pašvaldībai piederošo teritoriju plānoto izmantošanu un to atbilstību pašvaldību funkciju veikšanai un ilgtermiņa attīstības mērķu sasniegšanai. Norādīt teritorijas, kas nepieciešamas pašvaldības funkciju realizēšanai.
   8. Plānot vienotu un savstarpēji saistītu transporta sistēmu, pilsētās un ciemos attēlot esošo un plānoto ielu un ceļu tīklu (atbilstoši izstrādes mēroga precizitātei), noteikt ielu kategorijas un galvenās prasības to tehniskajiem parametriem, precizēt un attēlot ainavisko ceļu posmus.
   9. Sadarbībā ar Ilūkstes novada pašvaldību, definēt un noteikt vidi degradējošos objektus un prasības to uzturēšanai un sakārtošanai.
   10. Sadarbībā ar Ilūkstes novada pašvaldību, veikt aizsargājamo dabas objektu inventarizāciju, kartēšanu un aizsargjoslu noteikšanu.
   11. Izvirzīt nosacījumus alternatīvo energoapgādes objektu izvietošanai novada teritorijā.
   12. Izvirzīt nosacījumus derīgo izrakteņu ieguvei novada teritorijā.
   13. Teritorijas plānojuma gaitā precizētiem kultūras pieminekļiem izstrādāt individuālas kultūras pieminekļu aizsargjoslas (aizsardzības zonas) un to izmantošanas noteikumus Ilūkstes novada teritorijā.
   14. Noteikt un grafiski attēlot visas aizsargjoslas ap inženierkomunikācijām un būvēm, ūdenstilpju un ūdensteču, purvu, meliorācijas būvju un dambju, hidrometeoroloģisko u.c. valsts monitoringa un ģeodēziskā tīkla punktiem, kapsētu, autoceļu un ielu aizsargjoslas.
   15. Izvērtēt, kurām teritorijām izstrādājami lokālplānojumi, detālplānojumi un tematiskie plānojumi.
   16. Izvērtēt Ilūkstes novada teritorijā spēkā esošos detālplānojumus un to realizāciju. Atbilstoši izvērtējumam, nepieciešamības gadījumā izstrādāt priekšlikumus par atceļamajiem detālplānojumiem.
3. **Prasības plānojuma izstrādāšanai:**
   1. Ilūkstes novada teritorijas plānojuma grafisko daļu sagatavot ESRI ģeotelpisko vektordatu (SHP) datņu formātā atbilstošā koordinātu sistēmā. Grafiskā daļa izstrādājama uz kartogrāfiskā materiāla pamatnes mērogā 1:10000, ņemot vērā Ministru kabineta 08.07.2014. noteikumus Nr.392  “Teritorijas attīstības plānošanas informācijas sistēmas noteikumi”.
   2. Izstrādājot Teritorijas izmantošanas un apbūves noteikumus, noteikt teritorijas izmantošanas veidu klasifikāciju atbilstoši spēkā esošajiem normatīviem aktiem.
   3. Ilūkstes novada teritorijas plānojums (galīgā redakcija) jāizstrādā normatīvos aktos noteiktā kārtībā, jānoformē atbilstoši dokumentu izstrādes un noformēšanas kārtībai 3 (trīs) eksemplāros. Papildus Ilūkstes novada iestāžu darba vajadzībām jāizgatavo:
      1. teritorijas izmantošanas un apbūves noteikumi un grafiskā daļa – 4 (četros) eksemplāros;
      2. teritorijas plānojuma saistošās daļas rediģējamā un nerediģējamā formātā: kartes \*shp un \*pdf formātā, teksta datus \*xls, \* docx un \*pdf formātā, ierakstītus CD vai DVD 4 (četros) eksemplāros;
   4. Ar izstrādes vadītāju saskaņotas publikācijas publicēt atbilstoši normatīvo aktu prasībām informatīvajā izdevumā „Ilūkstes Novada Vēstis” un Ilūkstes novada mājas lapā [www.ilukste.lv](http://www.ilukste.lv).
4. **Izejas materiāli plānojuma izstrādei:**
   1. Ilūkstes novada teritorijai izstrādātie teritorijas plānošanas dokumenti:
      1. Ilūkstes novada Ilgtspējīgas attīstības stratēģija 2013.-2030. gadam;
      2. Ilūkstes novada teritorijas plānojums (SAISTOŠIE NOTEIKUMI Nr. 19/2009);
   2. Spēkā esošie detālplānojumi;

4.3. Grafiskie pamatdati:

* + 1. Ilūkstes novada teritorijas topogrāfiskā karte Latvijas ģeodēziskajā koordinātu sistēmā ar mēroga noteiktību 1:10 000 un Ilūkstes novada ortofotokarte;
    2. Valsts zemes dienesta nekustamā īpašuma valsts kadastra reģistra informācija;
    3. SIA „Mērniecības datu centrs” augstas detalizācijas topogrāfiskie dati.
  1. . Cita informācija:
     1. Latgales plānošanas reģiona spēkā esošie vai izstrādes stadijā esošie plānošanas dokumenti;
     2. Kaimiņu pašvaldību spēkā esošie teritorijas plānojumi;
     3. Privātpersonu iesniegumi un priekšlikumi teritorijas plānojumam;
     4. Inženierkomunikāciju un nozaru attīstības plāni;
  2. Institūciju sniegtie nosacījumi un informācija teritorijas plānojuma izstrādei.

1. **Institūciju saraksts, kam pieprasāmi nosacījumi teritorijas plānojuma izstrādāšanai:**
   1. Valsts Vides dienesta Daugavpils reģionālā vides pārvalde;
   2. Dabas aizsardzības pārvalde;
   3. VAS „Latvijas Valsts ceļi”;
   4. Valsts meža dienests;
   5. VA „Latvijas Ģeotelpiskās informācijas aģentūra”.
   6. Valsts kultūras pieminekļu aizsardzības inspekcija;
   7. Valsts zemes dienests;
   8. VAS „Latvijas Valsts meži”;
   9. Veselības inspekcija;
   10. VAS “Latvenergo”;
   11. A/S “Latvijas gāze” Stratēģijas un attīstības daļa;
   12. SIA „Lattelecom”;
   13. VSIA „Latvijas Vides, ģeoloģijas un meteoroloģijas centrs”;
   14. SIA “Ornaments”;
   15. Latgales plānošanas reģions;
   16. Daugavpils novada pašvaldība;
   17. Aknīstes novada pašvaldība;
   18. Jēkabpils novada pašvaldība;
2. **Teritorijas plānojuma sastāvdaļas:**
   1. Paskaidrojuma raksts:
      1. spēkā esošā teritorijas plānojuma un detālplānojumu īstenošanas izvērtējums;
      2. teritorijas pašreizējās izmantošanas apraksts un teritorijas attīstības priekšnoteikumi;
      3. teritorijas attīstības mērķi un virzieni;
      4. teritorijas plānojuma risinājumu apraksts un pamatojums;
      5. teritorijas plānojuma atbilstība ilgtspējīgas attīstības stratēģijai.
   2. Grafiskā daļa
      1. Grafiskā daļa izstrādājama ĢIS vektordatu formā, Teritorijas plānojuma izstrādei izmanto aktuālus Valsts zemes dienesta izsniegtus nekustamā īpašuma valsts kadastra informācijas sistēmas grafiskos datus un Latvijas ģeodēziskajā koordinātu sistēmā LKS 92 izstrādātu topogrāfisko pamatni ar mēroga noteiktību 1:10 000. Kā informatīvs materiāls jāizmanto Ilūkstes novada ortofoto karte. Grafiskās daļas izdrukas mērogu izvēlas pēc nepieciešamības, saskaņojot ar Ilūkstes novada pašvaldību.
      2. Grafisko daļu veido teritorijas funkcionālā zonējuma karte un, ja nepieciešams, tematiskie attēli. Grafisko daļu noformē, ievērojot normatīvajos aktos par dokumentu noformēšanu noteiktās prasības, norādot koordinātu sistēmu, koordinātu tīklu, kartes nosaukumu, kartes pamatnes mēroga un izdrukas mēroga noteiktību (ja tas atšķiras no kartes pamatnes mēroga), lietotos apzīmējumus ar skaidrojumiem un grafiskās daļas izstrādātāju.
      3. Grafiskajā daļā jāiekļauj Ilūkstes novada funkcionālais zonējums, ar mēroga precizitāti 1:10 000, ietverot:
         1. novada pilsētu, pagastu un ciemu robežas;
         2. teritorijas funkcionālo zonējumu;
         3. esošos un plānotos publiskās infrastruktūras objektus;
         4. plānoto dzīvojamo apbūvi;
         5. plānoto maģistrālo inženiertehnisko komunikāciju un satiksmes infrastruktūras izvietojumu (ceļu un ielu tīkls, ielu sarkanās līnijas, veloceliņu attīstība, ievērojot arī kaimiņu pašvaldības, dzelzceļš, maģistrālie inženiertehnisko komunikāciju tīkli un objekti, plānotie maģistrālo ūdensapgādes, siltuma, sakaru tīkli, elektrības tīkli u.c.);
         6. īpaši aizsargājamās dabas teritorijas ar zonējumu un kultūras pieminekļi ar precizētām aizsargjoslām;
         7. teritorijas, kurām izstrādājami lokālplānojumi un detālplānojumi;
         8. riska un degradētās teritorijas;
         9. apgrūtinātās teritorijas un objektus, kuriem nosaka aizsargjoslas, ja attiecīgās aizsargjoslas iespējams attēlot izvēlētajā kartes mērogā;
         10. citas teritorijas, objekti;
         11. apstiprinātie detālplānojumi, kas pēc izvērtēšanas atstājami spēkā;
         12. atsevišķi izdalītas Ilūkstes un Subates pilsētu un Ilūkstes novada ciemu plānotās izmantošanas funkcionālā zonējuma kartes mērogā 1: 5000;
         13. ja nepieciešams, citas teritorijas un objektus.
   3. Teritorijas izmantošanas un apbūves noteikumi, kuros jāiekļauj:
      1. konkrētas prasības teritorijas izmantošanai un apbūves parametriem katrā funkcionālajā zonā;
      2. nosacījumi detālplānojumu un to lokālplānojumu izstrādei, ar kuriem tiek grozīts pašvaldības teritorijas plānojums;
      3. citas prasības atbilstoši 30.04.2013. MK noteikumiem Nr. 240 „Vispārīgie teritorijas plānošanas, izmantošanas un apbūves noteikumi”.
   4. Pārskats par teritorijas plānojuma izstrādi:
      1. lēmumi par teritorijas plānojuma izstrādes uzsākšanu, publiskās apspriešanas organizēšanu un teritorijas plānojuma apstiprināšanu;
      2. publiskās apspriešanas materiāli;
      3. Ziņojums par teritorijas plānojuma izstrādes procesu, ietverot pārskatu par institūciju atzinumiem un privātpersonu saņemtajiem priekšlikumiem un iebildumiem, to vērā ņemšanu vai noraidīšanu, norādot noraidījuma pamatojumu;
      4. cita informācija, kas izmantota teritorijas plānojuma izstrādei
   5. Vides pārskats, ietverot stratēģiskā ietekmes uz vidi novērtējuma procedūru (ja pieņemts attiecīgs Vides pārraudzības valsts biroja lēmums).
3. **Publiskās apspriešanas pasākumi, prasības sabiedrības līdzdalības organizēšanai**
   1. Teritorijas plānojuma izstrādes procesu organizēt atbilstoši MK 14.10.2014. noteikumiem Nr. 628 “Noteikumi par pašvaldību teritorijas attīstības plānošanas dokumentiem”.
   2. Teritorijas plānojuma izstrādes procesā sadarboties ar Ilūkstes novada pašvaldības domes lēmumā noteikto izveidoto Vadības darba grupu.
   3. Nodrošināt sabiedrības informēšanu un līdzdalības iespējas:
      1. Sagatavot nepieciešamos paziņojumus par teritorijas plānojuma izstrādes aktivitātēm un teritorijas plānojuma projekta materiālus publicēšanai Ilūkstes novada interneta vietnē www.ilukste.lv;
      2. Nodrošināt viedokļu izteikšanas iespējas, kā arī atbildes komentāru saņemšanas iespējas uz interesējošiem jautājumiem;
      3. Organizēt un vadīt teritorijas plānojuma publisko apspriešanu, tai skaitā sabiedriskās apspriedes un apkopot rezultātus. Plānojuma izstrādes gaitā, sagatavot ar normatīviem aktiem pamatotas vai argumentētas atbildes uz fizisko un juridisko personu iesniegumiem, atbilstoši Iesniegumu likumā noteiktam termiņam.
4. **Cita informācija**
   1. Sagatavot un iesniegt iesniegumu Vides pārraudzības valsts birojā par teritorijas plānojuma izstrādes uzsākšanu lēmuma pieņemšanai par stratēģiskā ietekmes uz vidi novērtējuma piemērošanu/nepiemērošanu teritorijas plānojumam.
   2. Ja saņemts Vides pārraudzības valsts biroja lēmums par stratēģiskā ietekmes uz vidi novērtējuma piemērošanu, izstrādāt Vides pārskatu un nodrošināt tā publisko apspriešanu vienlaicīgi ar teritorijas plānojuma publisko apspriešanu.

|  | Pretendenta vadītāja paraksts:\_\_\_\_ |  |
| --- | --- | --- |
|  | Vārds, uzvārds:\_\_\_\_ |  |
|  | Amats:\_\_\_\_ |  |

z.v.